আতিয়া দাউদ
আতিয়া দাউদ (উর্দু: عطیہ داؤد; জন্ম ১ এপ্রিল, ১৯৫৮) হলেন একজন পাকিস্তানি সিন্ধি কবি, লেখিকা, নারীবাদী এবং অধিকারকর্মী। তিনি পাকিস্তানের সিন্ধু প্রদেশের নওশহরো ফিরোজি জেলার একটি ছোট্ট গ্রাম মোলেদিনো লারিকে জন্মগ্রহণ করেছিলেন। তিনি তাঁর সময়ের অন্যতম গুরুত্বপূর্ণ নারীবাদী সিন্ধি লেখিকা হিসাবে প্রশংসিত হয়েছেন। আতিয়া তার কবিতাগুলো ঐতিহ্যের নামে সিন্ধি সমাজে নারীদের নিপীড়নের কথা তুলে ধরতে ব্যবহার করেছেন। তিনি ১৯৮০ সাল থেকে কবিতা লিখছেন।